Document ID: /roh_data/filtered/fineweb-2-filterrobots_roh.jsonl.gz/33971

Il Grischun da 30 onns ha mussà ch'el è en furma. El ha cuntanschì senza problems il final dals megliers quatter ed ha persvadì dad A enfin Z. La davosa gia che Fiva ha gudagnà ina cursa era stà il mars 2014 ad Arosa.
Buna prestaziun svizra
Er ils ulteriurs svizzers ch'èn partids per la cursa a Val Thorens han mussà ina buna cursa. Armin Niederer è vegnì 5avel e Jonas Lenherr 8avel. Lenherr ha manchentà la qualificaziun per il final per mo 5 tschientavels. La proxima cursa è mardi, ils 13 da december ad Arosa.
Fanny na po betg repeter plazza da podest
Tar las dunnas è Fanny Smith vegnida 7avla suenter sia plazza da podest dad ier. Gudagnà ha la Svedaisa Anna Holmlund avant sia cumpatriota Sandra Naeslund.
RR novitads 14:00